《山中放歌》
宋代·释文珦

春草离离，秋兰猗猗，
足纫吾衣。南山有芝，
西山有薇，足乐吾饥。
谁信谁疑，谁是谁非，
足亡吾朵。或瘗或焚，
或暴或沉，足为吾归。
生桴死休，已而已而，
出山何为。歌阕声消，
隐几而息，梦为飞云。
遨游八极，我为云邪，
云为我邪。无待无得，
窅然皆丧，自适夫道。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。